                                             dom
afsagt den 19. maj 2017 af vestre landsrets 7. afdeling (dommerne chris olesen, lars e.
andersen og regitze brosbøl riskjær (kst.)) i ankesag
v.l. b–1868–16
a/s knudshoved havn
(advokat nikolaj nikolajsen, randers)
mod
a
under konkurs ved kurator, advokat trine hasselbalch
og
b
under konkurs ved kurator, advokat trine hasselbalch
(advokat christina nissen, aarhus, for begge)
retten i randers har den 12. december 2016 afsagt dom i 1. instans (rettens nr. bs 4-
1528/2015).
påstande mv.
for landsretten har appellanten, a/s knudshoved havn, gentaget sin påstand for byretten og
har subsidiært nedlagt påstand om, at de indstævnte, a under konkurs og b under konkurs,
tilpligtes at anerkende, at knudshoved havn har et modregningskrav til kompensation på
74.000 kr. med rente fra den 27. februar 2011.
a under konkurs og b under konkurs har påstået dommen stadfæstet.
der er ikke afgivet forklaringer for landsretten.
                                               - 2 -
procedure
parterne har i det væsentlige gentaget deres anbringender for byretten.
til støtte for den subsidiære påstand har knudshoved havn gjort gældende, at der var
mangler ved byttebåden og den tilhørende trailer, at knudshoved havn herved har lidt et tab
på 74.000 kr., og at fordringerne på beløbene på 190.000 kr. og 74.000 kr. er konnekse.
landsrettens begrundelse og resultat
af de grunde, som byretten har anført, tiltrædes det, at a under konkurs og b under konkurs
har krav på frigivelse af beløbet på 190.000 kr. med påløbne renter.
der er ikke ført bevis for, at der var værdiforringende mangler ved byttebåden og traileren, og
knudshoved havn har allerede derfor ikke ret til at modregne beløbet på 74.000 kr.
landsretten stadfæster derfor byrettens dom.
efter sagens udfald skal knudshoved havn betale sagsomkostninger for landsretten til a
under konkurs og b under konkurs med i alt 30.000 kr. beløbet omfatter udgifter til
advokatbistand og er inkl. moms, da konkursboerne ikke er momsregistrerede.
                                   t h i k e n d e s f o r r e t:
byrettens dom stadfæstes.
a/s knudshoved havn skal betale sagens omkostninger for landsretten til a under konkurs
og b under konkurs begge ved kurator, advokat trine hasselbalch med 30.000 kr.
de idømte sagsomkostninger skal betales inden 14 dage og forrentes efter rentelovens § 8 a.
